3. ΒΑΣΙΛΙΚΟΝ ΔΙΑΤΑΓΜΑ της 24 Ιουν./2 Ιουλ. 1949 (ΦΕΚ Α΄ 144)  Περί Οργανώσεως και λειτουργίας Παιδικών Εξοχών.  Έχοντες υπ’ όψιν τας διατάξεις του άρθρ. 7 παρ. 1 του Νόμ. 749/48 «περί Παιδικών Εξοχών και Ειδικών Εστιών Σιτίσεως Παίδων» την γνώμην του Συμβουλίου Μητρότητος και Παιδικών Ηλικιών, ληφθείσαν κατά την υπ’ αριθ. 150 συνεδρίασιν αυτής της 5-5-1949, ως και την υπ’ αριθ. 350/15-6-49 γνωμάτευσιν του Συμβουλίου της Επικρατείας. Προτάσει του Ημετέρου επί της Κοινωνικής Προνοίας Υπουργού, απεφασίσαμεν και διατάσσομεν: ΚΕΦΑΛΑΙΟΝ Ι. Άρθρ.1.-Η κατά το άρθρ. 3 του Νόμ 749/48 εξουσιοδότησις δια την οργάνωσιν Παιδικής Εξοχής παρέχεται μετά προηγουμένην υποβολήν υπό του ενδιαφερομένου οργανισμού εις την αρμοδίαν Υπηρεσίαν Παιδικών Εξοχών του Υπουργείου Κοινωνικής Προνοίας,, αιτήσεως περιλαμβανούσης: α)Την τοποθεσίαν ένθα προτίθεται να εγκαταστήσει την Παιδικήν Εξοχήν. β)Τον αριθμόν των καθ’ εκάστην Τμηματικήν κατασκηνωτικήν περίοδον εξυπηρετηθησομένων παιδιών. γ)Τα υπ’ αυτού διατιθέμενα εφόδια δια τον τεχνικόν εξοπλισμόν της Παιδικής εξοχής. δ)Τον Προϋπολογισμόν της απαιτηθησομένης δαπάνης δια το σύνολον της κατασκηνωτικής περιόδου. ε)Την έκτασιν της αναγκαιούσης εις αυτόν υλικής αρωγής και οικονομικής ενισχύσεως του Υπουργείου Κοινωνικής Προνοίας και ς)Το ονοματεπώνυμον του Αρχηγού και του Υπαρχηγού της Παιδικής Εξοχής.  Σελ. 202(α) Τεύχος ΙΑ-10-3 Σελ. 102 Άρθρ.2.-1.Το Υπουργείον Κοινωνικής Προνοίας κατόπιν υποβολής των απαιτουμένων στοιχείων και μετά επιτόπιον διαπίστωσιν της καταλληλότητος του υπό του Οργανισμού υποδεικνυομένου κατασκηνωτικού χώρου, παρέχει την δια του κατά το άρθρ. 3 παρ. 2 του 749/48 Β.Δ/τος εξουσιοδότησιν. 2.Ως κατάλληλοι κατασκηνωτικοί χώροι κρίνονται κατά προτίμησιν οι κείμενοι μακράν των πυκνοκατωκημένων τόπων και των πολυσυχνάστων οδών. Ούτοι δέον να έχωσι επάρκειαν ύδατος, καθώς και ευρυχώρους σκιεράς εκτάσεις.  Άρθρ.3.-Διαπιστουμένης της αρτιότητος των εγκαταστάσεων ή μετ’ έγκρισιν υπό του υπουργού των εξουσιοδοτημένων παρ’ αυτού οργάνων του προτεινομένου υπό των οργανισμών ονομαστικών καταλόγων του κατά τα άρθρ. 21 και 22 του παρόντος προβλεπομένου εν γένει προσωπικού παρέχεται η άδεια της ενάρξεως της λειτουργίας της Παιδικής Εξοχής. Άρθρ.4.-Η παράβασις των διατάξεων Νόμου και των εκάστοτε οδηγιών του Υπουργείου, συνεπάγεται κατά των υπευθύνων, την επιβολήν διοικητικών κυρώσεων. Αι κυρώσεις αύται επιβάλλονται δι’ αποφάσεων του Υπουργού Κοινωνικής Προνοίας ή των παρ’ αυτού εξουσιοδοτημένων οργάνων και διακρίνονται εις α)Επίπληξιν, β)πρόστιμον μέχρι του ημίσεος της μηνιαίας αποζημιώσεως, γ)απομάκρυνσις εκ της Παιδικής Εξοχής, δ)καταλογισμόν των ελλειμάτων, συμφώνως τω Β.Δ/τι «περί τρόπου διαχειρίσεως κλπ.» και ε)αναστολήν της περαιτέρω λειτουργίας της Παιδικής Εξοχής. 2.Εις περίπτωσιν αναστολής της λειτουργίας της Παιδικής Εξοχής ο Υπουργός Κοινωνικής Προνοίας ή τα εν τω άρθρ. 3 παρ. 4 του Νόμ. 749/48 εξουσιοδοτημένα παρ’ αυτού όργανα δύνανται δι’ αποφάσεων αυτών να συνιστώσι Επιτροπήν με τας διατάξεις του άρθρ. 3 παρ. 3 και 5 του Νόμ. 749/48, εις ην ανατίθεται η παρακολούθησις της περαιτέρω λειτουργίας της Παιδικής Εξοχής.  35.Δ.μ.3 Κατασκηνώσεις - Παιδικές Εξοχές   721 «3.Η παράβασις καθήκοντος απορρέοντος είτε εκ διατάξεων Νόμου είτε εκ του κανονισμού λειτουργίας των Παιδικών Εξοχών και η εν γένει ακαταλληλότητος οιουδήποτε εκ των στελεχών ή του προσωπικού των κατασκηνώσεων διαπιστουμένη υπό των Επιθεωρητών του Υπουργείου, της διοικήσεως του υπευθύνου οργανισμού ή της Επιτροπής της κατασκηνώσεως συνεπάγεται την άμεσον απομάκρυνσιν και αντικατάστασιν αυτού. Η απομάκρυνσις γίνεται δι’ αποφάσεως του οικείου οργανισμού εγκρινομένης υπό του Υπουργείου Κοινωνικής Προνοίας. Εις επειγούσας περιπτώσεις μέχρι της εκδόσεως της σχετικής αποφάσεως του οργανισμού ο υπό απομάκρυνσιν τίθεται εκτός υπηρεσίας δια διαταγής της αρμοδίας του Υπουργείου». Η παρ. 3 προσετέθη δια του άρθρ. 5 του Β.Δ. 14/19 Απρ. 1952 (κατωτ. αριθ. 6) ΚΕΦΑΛΑΙΟΝ ΙΙ. Άρθρ.5.-1.Πάσαι αι κατά το άρθρ. 3 του Νόμ. 749/48 λειτουργούσαι Παιδικαί Εξοχαί υπόκεινται εις τον έλεγχον και την εποπτείαν του Υπουργείου Κοινωνικής Προνοίας, όστις ασκείται κατά τας κείμενας διατάξεις. 2.Ο έλεγχος και η εποπτεία περιλαμβάνουν την εν συνόλω επιθεώρησιν της Παιδικής Εξοχής από απόψεως διοικητικής οικονομικής και μορφωτικής. ΚΕΦΑΛΑΙΟΝ ΙΙΙ. Άρθρ.6.-1.Εις παιδικάς Εξοχάς αποστέλλονται παιδιά των οποίων η ηλικία δέον να είναι ουχί μικροτέρα των 6 ετών και ουχί μεγαλυτέρα των 16. Δια τους εργαζόμενους νέους και νεάνιδας δύναται δι’ υπουργικής αποφάσεως να καθορίζεται ανώτερον όριον ηλικίας. Άρθρ.7.-Ο έλεγχος τη οικονομικής και κοινωνικής καταστάσεως των παιδιών ενεργείται υπό των κατά τόπους Ενοριακών Γραφείων Κοινωνικής Προνοίας, ο δε έλεγχος της υγιεινής καταστάσεως τούτων ενεργείται εις τα υπό του Υπουργείου Κοινωνικής Προνοίας καθοριζόμενα εκάστοτε ιατρεία βάσει των κριτηρίων του άρθρ. 1 του Νόμ. 749/48. Άρθρ.8.-Τα Ενοριακά Γραφεία Κοινωνικής Προνοίας μετά προηγουμένην έρευναν των εν άρθρ. 1 παρ. 2 του Νόμ. 749/48 αναφερομένων κοινωνικο-οικονομικών στοιχείων, καταρτίζουσι ονομαστικούς αλφαβητικούς πίνακας περιλαμβάνοντας 4 χωριστάς κατηγορίας αρρένων και 4 χωριστάς κατηγορίας θηλέων αναλόγως της ηλικίας των. Άρθρ.9.-Η πρώτη περιλαμβάνει τα έχοντα ηλικίαν 6-8 παιδιά. Η δευτέρα τα έχοντα ηλικίαν από 9-11 ετών. Η τρίτη τα έχοντα ηλικίαν 12-14, και  Η τετάρτη τα έχοντα 15-16 ετών ηλικίαν. Άρθρ.10.-Τα υπό του Υπουργείου Κοινωνικής Προνοίας οριζόμενα Ιατρεία εξετάζουσι τα περιλαμβανόμενα εις τους ανωτέρω καταρτισθέντας πίνακας παιδιά και συμπληρούσι δι’ έκαστον εξεταζόμενον ατομικόν δελτίον ιατρικής εξετάσεως. Άρθρ.11.-1.Τα ατομικά δελτία ιατρικής εξετάσεως των εγκριθέντων σπουδών αποστέλλονται εις την αρμοδίαν Υπηρεσίαν του Υπουργείου Κοινωνικής Προνοίας μετ’ αλφαβητικού πίνακος περιλαμβάνοντες τα εγκριθέντα παιδιά κατά τας κατηγορίας των άρθρ. 9 και 10. 2.Τα δελτία ταύτα παρακολουθούν τ’ αποστελλόμενα εις τας Παιδικάς Εξοχάς παιδιά, ένθα και συμπληρούνται κανονικώς υπό των υγειονομικών οργάνων της Παιδικής Εξοχής. Άρθρ.12.-Εκ του αλφαβητικού τούτου πίνακος η αρμοδία υπηρεσία του Υπουργείου Κοινωνικής Προνοίας καταρτίζει τας οριστικάς καταστάσεις των δι’ εκάστην Παιδικήν Εξοχήν προοριζομένων παιδιών άτινα δέον απαραιτήτως να είναι του αυτού φύλου. Δια του Π.Δ. 272 της 14/25 Απρ. 1978 (ΦΕΚ Α΄ 59) επετράπη η φιλοξενία εις τας Παιδικάς Εξοχάς παιδιών αμφοτέρων των φύλων μέχρι 12 ετών. Παιδιά μεγαλυτέρας ηλικίας φιλοξενούνται κεχωρισμένως κατά φύλον. Άρθρ.13.-1.Ο αριθμός των εις εκάστην κατασκηνωτικήν περίοδον εξυπηρετουμένων παιδιών δεν δύναται κατά κανόνα να είναι ανώτερος των 150. Εις ας περιπτώσεις υπάρχουσι δυνατότητες εξυπηρετήσεως μεγαλυτέρου αριθμού παιδιών επιτρέπεται η υπέρβασις του εν τη προηγουμένη παραγράφω ορίου, αλλ’ εν τοιαύτη περιπτώση η Παιδική εξοχή δέον όπως αναπτυχθή εις πλείονα του ενός συγκροτήματα με επίκεφαλής Υπαρχηγούς τηρούντας υπό Αρχηγόν. 2.Το σύνολον των συγκροτημάτων τούτων αποτελεί διοικητικώς και διαχειριστικώς μίαν Παιδικήν Εξοχήν. ΚΕΦΑΛΑΙΟΝ IV. Άρθρ.14.-Τα στελέχη και το προσωπικόν των Παιδικών Εξοχών υποβάλλονται εις ιατρικήν εξέτασιν προ της αναλήψεως των καθηκόντων των, προς εξακρίβωσιν της καλής υγιεινής των καταστάσεως. Η εξέτασις αυτών λαμβάνει χώραν εις τα υπό του Υπουργείου Κοινωνικής Προνοίας καθοριζόμενα ιατρεία. Άρθρ.15.-«Στελέχη της Παιδικής Εξοχής είναι ο Συντονιστής, οι Επιμελητές, οι Ομαδάρχες και οι Ειδικοί Συνεργάτες». Το άρθρ. 15 αντικαταστάθηκε ως άνω από το άρθρ. 1 Π.Δ. 441/29-31 Δεκ. 1986 (ΦΕΚ Α΄ 216). (Αντί για τη σελ. 203 (γ) Σελ. 203(δ) Τεύχος ΙΑ-10-3 Σελ. 103 Κατασκηνώσεις - Παιδικές Εξοχές 35.Δ.μ.3   722 Άρθρ.16.-(Κατηργήθη υπό του άρθρ. 7 του Β.Δ. 14/19 Απρ. 1952 κατωτ. αριθ. 6). Άρθρ.17.-«1.Κάθε Παιδική Εξοχή πλαισιώνεται από το ακόλουθο προσωπικό: Έναν (1) Συντονιστή Έναν (1) Επιμελητή μέχρι εξήντα (60) παιδιά. Έναν (1) Ομαδάρχη μέχρι δέκα (10) παιδιά Έναν (1) ιατρό Έναν (1) Νοσοκόμο Έναν (1)Γυμναστή μέχρι 75 παιδιά Έναν (1) Ειδικό Συνεργάτη μέχρι 75 παιδιά που είναι ειδικευμένος σε θέματα ψυχαγωγίας και Έναν (1) Ειδικό Συνεργάτη μέχρι 75 παιδιά που να είναι ειδικευμένος σε θέματα χειροτεχνίας, που αποδεικνύονται κατάλληλα Ένα (1) Διαχειριστή Ένα (1) Βοηθό Διαχειριστού Έναν (1) Αποθηκάριο Ένα (1) Μάγειρα Ένα (1) Βοηθό Μάγειρα Έναν (1) Ειδικό Τεχνίτη και ανάλογο προσωπικό βοηθητικών εργασιών. «2.Σε όσες Παιδικές Εξοχές φιλοξενούνται παιδιά με ειδικές ανάγκες, μπορεί να προσλαμβάνεται επιπλέον το παρακάτω προσωπικό: Ένας (1) ιατρός. Ενας (1) νοσοκόμος. Ένας (1) συνοδός για κάθε 5 αυτοεξυπηρετούμενα παιδιά, με ελαφρά διανοητική υστέρηση. Ενας (1) συνοδός για 3 αυτιστικά παιδιά. Ένας (1) συνοδός για κάθε ένα (1) παιδί με βαριές σωματικές ή νοητικές εκπτώσεις. Ένας (1) συνοδός για κάθε 2 παιδιά που πάσχουν από εγκεφαλική παράλυση (σπαστικά). Ένας (1) συνοδός για κάθε ένα (1) παραπληγικό παιδί». Η παρ. 2 τροποποιήθηκε και συμπληρώθηκε ως άνω από το άρθρο μόνο Π.Δ. 512/6-8 Οκτ. 1988 (ΦΕΚ Α΄ 232). 3.Το παραπάνω προσωπικό δεν μπορεί να υπερβεί για παιδικές μέχρι 150 παιδιών το ποσοστό μέχρι 30% των φιλοξενουμένων παιδιών, χωρίς στο ποσοστό αυτό να υπολογίζεται το προσωπικό της παρ. 2 του παρόντος άρθρου, που προορίζεται για τις Παιδικές Εξοχές που φιλοξενούνται παιδιά με ειδικές ανάγκες. Για Παιδικές Εξοχές που φιλοξενούν πέρα τω 150 παιδιών το προσωπικό αυτό δεν μπορεί να υπερβεί το ποσοστό  26% των φιλοξενουμένων παιδιών. Το άρθρ. 17 αντικαταστάθηκε ως άνω από το άρθρ. 2 Π.Δ. 441/29-31 Δεκ. 1986 (ΦΕΚ Α΄ 216).  Σελ. 204(δ) Τεύχος ΙΑ-10-3 Σελ. 104 Άρθρ.18.-Το προσωπικόν των Παιδικών Εξοχών αποτελείται εκ των εις τας υγειονομικάς, οικονομικάς, διαχειριστικάς και υπηρεσιακάς εργασίας απασχολουμένων προσώπων. Άρθρ.19. «Οι Ομαδάρχες κάθε κατασκηνωτικής περιόδου πρέπει να είναι του αυτού φύλλου με τους κατασκηνωτές». Το άρθρ. 19 αντικαταστάθηκε ως άνω από το άρθρ. 3 Π.Δ. 441/29-31 Δεκ. 1986 (ΦΕΚ Α΄ 215). Άρθρ.20.-(Κατηργήθη υπό του άρθρ. 7 του Β.Δ. 14/19 1952, κατωτ. αριθ. 6). 35.Δ.μ.3 Κατασκηνώσεις - Παιδικές Εξοχές   723 ΚΕΦΑΛΑΙΟΝ V. Άρθρ.21.-Προς διευκόλυνσιν των Οργανισμών ως προς την υγειονομικήν υπηρεσίαν των Παιδικών Εξοχών το Υπουργείον Κοινωνικής Προνοίας δύναται να εγκαθιστά όπου κρίνει σκόπιμον Ιατρείον Παιδικών Εξοχών προς εξυπηρέτησιν δύο ή περισσοτερων Παιδικών Εξοχών. ΚΕΦΑΛΑΙΟΝ VI. Άρθρ.22.-1.Κατά το προκαταρκτικόν στάδιον της οργανώσεως της Παιδικής Εξοχής, επιτρέπεται η δαπάναις του Υπουργείου Κοινωνικής Προνοίας διατροφή επί πενθήμερον ωρισμένου αριθμού εκ του προσωπικού της κατασκηνώσεως και των στελεχών αυτής, εφ’ όσον η επί του κατασκηνωτικού χώρου παρουσία των προσώπων τούτων είναι απαραίτητος δια την προπαρασκευήν της Παιδικής Εξοχής. «Η πρόσληψη του Συντονιστή, του διαχειριστή, του αποθηκαρίου και ορισμένου αριθμού εργατών, μπορεί να γίνει και πριν από το προκαταρκτικό πενθήμερο, εφόσον τούτο κρίνεται απαραίτητο για την έγκαιρη προετοιμασία της οργάνωσης, λειτουργίας των Παιδικών Εξοχών, όχι όμως πέρα των 25 ημερών, πριν από την έναρξη λειτουργίας τους, με απόφαση του Υπουργού Υγείας, Πρόνοιας και Κοινωνικών Ασφαλίσεων». Το δεύτερο εδάφιο αντικαταστάθηκε ως άνω από το άρθρ. 4 Π.Δ. 441/29-31 Δεκ. 1986 (ΦΕΚ Α΄ 215). 2.Επίσης κατά το μεσολαβούν μεταξύ δύο Τμηματαρχών κατασκηνωτικών περιόδων χρονικόν διάστημα ημερών τινων, καθ’ ην η Παιδική Εξοχή ευρίσκεται άνευ κατασκηνωτών, συγχωρείται η εν αυτή παραμονή απάντων των στελεχών και του προσωπικού, δαπάναις του Υπουργείου Κοινωνικής Προνοίας. Άρθρ.23.-Δι’ αποφάσεως του Υπουργείου Κοινωνικής Προνοίας δύναται να επιτραπή η μετά το πέρας και της τελευταίας κατασκηνωτικής περιόδου, παραμονή εις την Παιδικήν Εξοχήν των Στελεχών και του προσωπικού δαπάναις του Υπουργείου Κοινωνικής Προνοίας, προς περισυλλογήν του υλικού και ανάπαυσιν. «Δια της αυτής αποφάσεως, ορίζεται και η διάρκεια της παραμονής αυτής, η οποία δεν μπορεί να είναι μεγαλύτερη των 10 ημερών για τα στελέχη και 15 ημερών για το προσωπικό». Το δεύτερο εδάφιο αντικαταστάθηκε ως άνω από το άρθρ. 5 Π.Δ. 441/29-31 Δεκ. 1986 (ΦΕΚ Α΄ 215).   